
Αυσϊγαοϊ 

Τηὶς οχοεΓρῖ, ραγῖ οἳ Ρἰαϊοηπίο αἰαίορως -ἵπ ἱπαίγοοί «ρθθεῃ ΠΔαΓΓαἴἰνΘ, σἴγ]ίσιο απα Ρθ6ηΓθ 
ἰηποναϊίοη οἵ Ρἰαΐο- θχαπιἰπας ἵπγομρῃ 5οουΓαΐςς απα ἴπε ραγεἰραηϊίς ἵῃο ΡθηθΓαΙ ρΓοβίἰθπι οἳ 
Ρῃγσἰες απΠα ζα:ἱ56, ἂς ν6ἱἱ ας ἴῃθ ἴάθα ἂς 4 ζ8ἱ56 ο ΟἱΓΙῃΠ, ἄθεβγ απαά οχἰσίθησςθ. Της αἶπι οἳ οιΓ 
ΔΡΡΓΟΔςΠ ἰς ἴο ΓΘςοΓα ΕΠΓςΙΙΥ ἴπε νίθννς οἳ ργε-ςοσΓαϊῖϊο ΡρΠΙοςορῄῃείς, θερθεἰαΙΙγ Απαχαροίας, οη 
ΚποννΙεάρε αηΠα 5«ΘΠςΟΓΥ ροΓγεθρίίοη, ἂς ἄθςογίθθά Ὀγ 5οοσΓαΐθς, αΠα ἴο 6ΟΠΙΡ8Γ6 ἴΠθπι νΝΙΠ οιΙΓ 
ΠΊΟΘΓΗ ρεΓγεθρῖίοης ο ρΓ6-ςοσΓαῖϊῖςς απά ἴΠαιγ ρΠΙΙοςορῃγ. ΤΠ6η, ννθ ννίῇ] ΙάδηΓΙ{γ ἴπΠε πιαἰη ροἰηπῖς 
οἳ ἴπα Ρἰαϊοπίο εγ]ίαιε οἳ ἴπμθςς νἰθννς ὈΥ οχαπιἰπίηρ πα οοπἰθηϊ οἳ ἴπαο “«θ6εοπά νογαρε” 
αἰϊοπιρίθα ΟΥ ἴῃο ρΠΙΙοςορΏσΓ, Εἰπαί]γ, ννα’|! ἴτγ ἴο ΠἰρΠΙἰρΠἰί ἵηῃς οπίοἰορίσαἱ απα αρἰςσϊοπιοἰορίσαι 
Γοἱεθ αηα εΠαΓγαεῖθΓ οἱ ἰάθ8ας. 


Το παρόν απόσπασμα, τµήµα του τρίτου µέρους του πλατωνικού διαλόγου Φαίδων -με 
αφήγηση σε πλάγιο λόγο, υφολογική και ειδολογική καινοτομία του Πλάτωνα΄- εξετάζει δια 
στόματος Σωκράτη και των συμμετεχόντων το γενικὀ πρόβλημα της Φυσικής και το ζήτημα 
της αιτίας, όπως και την ιδέα ως αιτία της γέννησης, της φθοράς καιτης ύπαρξης”. 


Στόχος της προσέγγισής µας είναι να καταγράψουµε αρχικά τις απόψεις των προσωκρατικών, 
ειδικότερα του Αναξαγόρα, για τη γνώση και την αισθητηριακή αντίληψη, έτσι όπως τις 
περιγράφει ο Σωκράτης και να τις συγκρίνουμε µε τις σύγχρονες αντιλήψεις µας για τους 
προσωκρατικούς και τη Φιλοσοφία τους. Κατόπιν, να εντοπίσουµε τα κύρια σηµεία της 
πλατωνικής ουσιαστικά κριτικής σε αυτές τις απόψεις και να εξετάσουμε το περιεχόµενο του 
«δεύτερου πλου» που επιχειρεί ο Φιλόσοφος. Εν τέλει να επιχειρήσουµε να αναδείξουµε τον 
οντολογικό και γνωσιοθεωρητικό ρόλο και χαρακτήρα των ιδεών. 


Η μεθοδολογία στην παρούσα φάση προσέγγισης της αρχαιοελληνικής Φιλοσοφίας δεν µπορεί 
να είναι άλλη απὀ την καταγραφή των σχετικών σημείων του κειµένου, την ερμηνεία Κατά το 
δοκούν υποστηριζόμενη απὀ ερμηνείες που παρατίθενται στην ελληνική και διεθνή 
βιβλιογραφία και τη σύγκριση της σωκρατικής επιχειρηµατολογίας µε τις σύγχρονες απόψεις 
για την προσωκρατική Φιλοσοφία. 





Ἰ Πρόκειται ουσιαστικά για έναν έµµεσο διάλογο, κάτι που απαντάται και στα έργα του Πλάτωνος 
Συµπόσιον, Χαρμίδης, Ευδύδηµος. Βλ. επίσης την εισαγωγή στο Πλάτων, Φαίδων, (επιμ. Β. Μανδηλάρας), 
Κάκτος, (Αθήνα 1993): 47-56. 

Περισσότερα για την διάρθρωση και ανάλυση των επί µέρους τμημάτων του διαλόγου βλ. 
Παπανούτσος Ε., «Εισαγωγή», στο Πλάτων, Φαίδων-Πρωταγόρας, (µτφρ. Ε. Παπανούτσος-Ε.Τατάκης), 
Ζαχαρόπουλος, (Αθήνα χ.χ.): 10-36 

στο ίδιο: 6, όπου αναφέρεται απὀτον Ε. Παπανούτσο ότι ο Σωκράτης του συγκεκριμένου έργου που 
ανήκει στη µέση συγγραφική περίοδο είναι ο ίδιος ο Πλάτων. Βλ. επίσης Βιρβιδάκης, Σ., κ.α., Ελληνική 
Φιλοσοφία και Επιστήμη: απὀ την Αρχαιότητα έωςτον 20’ Αιώνα, Τομ. Α’, ΕΑΠ, (Πάτρα 2000): 122. 


44 


Οι απόψεις των προσωκρατικών στον Φαίδωνα 

Η βάση της συζήτησης του Σωκράτη στον συγκεκριµένο πλατωνικό διάλογο είναι το πρόβλημα 
των αιτίων της γέννησης και της φθοράς, κεντρικὀ θέµα των συχνών αντιπαραθέσεων και της 
ορθολογικής κριτικής μεταξύ των φιλοσόφων του 5: Π.Κ.Ε. αι. Αντιπαραθέσεις που σε πολλές 
περιπτώσεις αντανακλούσαν ή επηρέαζαν τις γενικότερες πολιτικές και Κοινωνικές αλλαγές της 
εποχής". 


Όταν µιλά ο Σωκράτης για το θερµό καιτο ψυχρό που επενεργούν στην ύλη όταν βρίσκεται σε 
κατάσταση σήψης και γεννούν και αναπτύσσουν τα ζώα”, αναφέρεται προφανώς στους Ίωνες 
φιλοσόφους και ειδικότερα στον Αναξαγόρα και τον µαθητή του Αρχέλαο". Όσον αφορά στη 
γνώση, αναρωτιέται αν το αίμα, ο αέρας, το πυρ ή ο εγκέφαλος είναι εκείνο που µας κάνει να 
σκεπτόµαστε, υπονοώνταςτις θεωρίες του Εµπεδοκλή, του Αναξιµένη, του Ηράκλειτου και του 
ιατρού Αλκµαίωνα, µαθητή του Πυθαγόρα’. Για τον Εμπεδοκλή το αίμα γύρω από την Καρδιά 
είναι η ἐδρα της σκέψης και η ίδια η καρδιά όργανο της συνείδησης, ενώ για τον Αναξιµένη ο 
αέρας ήταν η αρχή και ψυχή των πάντων. Στην πραγματικότητα η αναφορά στον αέρα ως πηγή 
της νόησης ανήκει μάλλον στον Διογένη τον Απολλωνιάτη, που συνδύασε τις διδασκαλίες του 
Αναξιµένη και του Αναξαγόραξ. Το πυρ ως ουσία του κόσμου είναι θεώρηση του Ηράκλειτου, 
ενώ ο εγκέφαλος ως όργανο της σκέψης είναι θεώρηση του Αλκμαίωνα. 


Ο επόμενος στόχος του Σωκράτη είναι ο Αναξαγόρας και η θεώρησή του για τον νου, αφού 
βέβαια εντέχνως ο δάσκαλος προετοιμάζει το συνομιλητή του για τοτι θα περίµενε να ακούσει 
απὀ τον φιλόσοφο, εκθέτοντας εµµέσως τις δικές του απόψεις. Θεωρεί ότι ο Αναξαγόρας δεν 
ανάγει στον νου στις επί µέρους αιτίες της τάξης των πραγμάτων και ότι αναφέρεται σε αίτια 
αναληθή και αλλόκοτα, όπως είναι ο αέρας, ο αιθέρας καιτα ύδατα. Επίσης, αποδίδει στον νου 
του Αναξαγόρα την ποιότητα της νόησης, όταν παραπονείται ότι δεν πράττει µε τον νου αλλά 
µε την εκλογή του αρίστου, ὀταν επιλέγει να μείνει στην Αθήνα και να υποστεί την ποινή. Εδώ 
βρίσκεται πιθανώς ένα σηµαντικό κλειδί της διαστρέβλωσης των ιδεών του Αναξαγόρα, χάριν 
της προβολής του ύψιστου αγαθού που συνδέει και συνέχει τα πάντα. Τη γνώση της αληθούς 
αιτίας των πραγμάτων την Φυλάσσει για τον εαυτό του και την εκθέτει στη συνέχεια του 
διαλόγου. 


Σε ό,τι αφορά στην αισθητηριακή αντίληψη, στην οποία υποκύπτει η Φυσική Φιλοσοφία κατά 
την ἀποψή του, ο Σωκράτης λίγο-πολύ τη θεωρεί επικίνδυνη, δίνοντας το παράδειγµα της 
τύφλωσηςπου µπορεί να προκαλέσει η άµεση θέαση του ήλιου κατά τη διάρκεια της έκλειψης. 
Οι αισθήσεις παρουσιάζονται ως εν δυνάµει πιθανή αιτία τύφλωσης της Ψυχής και ο 
Φιλόσοφος καταφεύγει στην καθαρή νόηση προκειµένου να διερευνήσει την αλήθεια των 
όντων”. 





Βλ. Μάνος Α., Προσωκρατική Πλατωνική Και Μεταπλατωνική Διανόηση Αξιολογικές έρευνες, 
τυπωθήτω, (Αθήνα 2001): 26-27. 

3Βλ. Βυιπεί, 0., (6ά.), Ρ/αΐο, Ρἰαϊοπίς Όρεγα, Οχίογα πίνειςίιγ ΡΓ6ςς, (ΟχίοΓά 1903): Φαίδων 960. 

ὅΤο θερμό καιτο ψυχρό εκτίθενται σαφέστερα στη διδασκαλία του Αρχέλαου, όπως παραδίδεται από 
τον Διογένη Λαέρτιο, ΙΙ, 16-17, [...Ἐλεγε δε δύο αιτίας είναι γενέσεως, θερμόν και ψΨυχρόν...]. 

7 Βλ. επίσης Πλάτων, Φαίδων-Πρωταγόρας, (µτφρ. Ε. Παπανούτσος-Ε.Τατάκης), Ζαχαρόπουλος, (Αθήνα 
χ.χ.): 153. 

δβλ. Παπανούτσος Ε., ὁ.π.: 29. 

3βλ. Βιγπεῖ, )'., ό.π.: Φαίδων 996 

Οι προσωκρατικοί, ὠστόσο, όπως τους γνωρίζουμε σήµερα, απὀ τη σύγχρονη εποπτική µας 
θέση, πολύ λίγο μοιάζουν µετους φυσικούς φιλοσόφουςτου πλατωνικού διαλόγου. Κατ’ αρχήν 
ο Σωκράτης δε λέγει κάτι καινούριο, όταν μιλά για νόηση και τους κινδύνους της αι- 
σθητηριακής αντίληψης, τους οποίους μάλιστα µεταθέτει στην πλάτη των Φυσικών Φιλοσό- 
Φων. Εξ αρχής οι αρχαίοι έλληνες φιλόσοφοι μιλούσαν για αντίθεση εμπειρίας και νόησης, 
όταν αναφέρονταν στην ανθρώπινη γνώση. Τόσο ο Ηράκλειτος, όσο και ο Παρμενίδης, αν και 
από εκ διαμέτρου αντίθετη θέση διατύπωσαν τον ίδιο ισχυρισμό. Ο µεν Ηράκλειτος γιατί 
θεωρούσε ότι η αισθητηριακή αντίληψη απατηλά παρουσιάζει στους ανθρώπους το είναι των 
πραγμάτων σταθερό, ενώ ο Παρμενίδης και οι Ελεάτες γενικότερα γιατί οι αισθήσεις µας 
οδηγούν στο συμπέρασμα ότι αληθινά υπάρχει κίνηση». 


Ο Αναξαγόρας, µε τη σειρά του, θεωρώντας ότι στα επί µέρους πράγματα ενυπάρχουν 
ιδιότητες αόρατες στις αισθήσεις, θεωρούσε πως µόνον η νόηση μπορούσε να διδάξει την 
αληθινή Φύση. Εξίσου αντιπαραθέτει την νόηση προς την αισθητηριακή αντίληψη ο Ζήνων µε 
την λογική νοµοτέλειά του, παρόλο που οι Ελεάτες ως σύνολο δεν έφθασαν σε τέτοιο σηµείο 
αφαίρεσης ώστε να διατυπώσουν νόμους". 


Ωστόσο, ο γνωσιοθεωρητικός αξιολογικός καθορισμός των προσωκρατικὠν φιλοσόφων 
βρίσκεται σε αντίθεση µε τους ψυχολογικούς καθορισμούς µετους οποίους προσπάθησαν να 
κατανοήσουν τη γένεση και την εξέλιξης της γνώσης. Θεωρώντας την ψυχή αντικείµενο 
επιστημονικής µελέτης στα πλαίσια του υλικού κόσμου των αισθητώὠν, παρήγαγαν µια υλιστική 
Ψυχολογία, για την οποία απ’ ό,τι φαίνεται ο Πλάτων είχε σημαντικές αντιρρήσεις. 


Η πλατωνική κριτική στις προσωκρατικές θεωρίες 

Η κριτική που ασκεί ο Φιλόσοφος, ασχολούμενος ουσιαστικά µε το ζήτημα της αθανασίας της 
Ψυχής, καταγράφει τη συζήτηση που διαδραματίζεται μεταξύ του Σωκράτη και των μαθητών 
του στο δεσμωτήριο λίγο πριν τη θανάτωση του διδάσκαλου. Στο συγκεκριµένο απόσπασμα, 
ο Σωκράτης ζητά την άδεια των συνομιλητώὠν του προκειµένου να τους αφηγηθεί τη δική του 
περιπλάνηση στο κοσµοείδωλο των Φυσικών φιλοσόφων, ουσιαστικά για να στηρίξει τη δική 
του άποψη. Πολύ συνοπτικά αναφέρεται στους Μιλήσιους, στην κοσµολογία του Πυθαγόρα, 
του Ηράκλειτου και του Εµπεδοκλή. Αναφέρεται, επίσης, στις αντινοµίες του Ζήνωνα και µε 
τρόπο έντεχνο υποδεικνύει το αδιέξοδο των Φυσικών συστηµάτων. Τα ερωτήµατά του - 
αρκετά εξειδικευµένα- αντιµάχονται τον πρότερο τρόπο σκέψης, χωρίς ωστόσο να αντιπαρα- 
τίθενται σφαιρικά στις κοσµοθεωρίες των προσωκρατικών Φιλοσόφων. Κάτι τέτοιο μάλιστα 
Φαίνεται να είναι εντελώς πέραν των προθέσεων του Φιλοσόφου, που δεν απορρίπτει την 
πορεία που διήνυσε µέχρι τώρα΄”. 


Ονοµαστικά αναφέρεται µόνο στον Αναξαγόρα, γιατί πιθανώς η Φιλοσοφική προσέγγισή του 
είναι η πλησιέστερη προςτις απόψεις του και θεωρητικά αλλά και χρονικά ή διότι του δίνεται 
η ευκαιρία να μιλήσει για τον ρόλο των ιδεών σε αντιπαράθεση προςτον νου του Αναξαγόρα. 
Ο Σωκράτης εµµένει στο θέµα του νου του Αναξαγόρα, τον οποίο θεωρεί απλά ἄθιι ϱΧ 


Περισσότερα γιατις έννοιες του γνωρίζειν στους προσωκρατικούς καιτον Αναξαγόρα βλ. ΝΝΙπάθίραπα, 
ΝΝ., - Ηεϊπισοείῃ, Η., Εγχειρίδιο Ιστορίας της Φιλοσοφίας”, Α΄ Τοµ., (µμτφρ. Ν.Μ. Σκουτερόπουλος), ΜΙΕΤ, 
(Αθήνα 2001):71-78. 

στο ίδιο: 75 

ἸΘανασάς, Π. «Φαίδων 968-102ᾳ: Μια φιλοσοφική αυτοβιογραφία». Δευκαλίων, τ. 17 (1999): 11. 

πιαεµίπα και αρνείται να του αποδώσει γνώση και σχέδιο”, για να αποδείξει ότι οι αισθήσεις 
δεν επαρκούν για την ορθή αντίληψη των πραγμάτων. Όμως, ο νους του Αναξαγόρα δεν είναι 
εκείνος που ωθεί τον Σωκράτη να μείνει στην Αθήνα και να υποστεί την τιμωρία. Εσκεµµένα, 
ίσως, ο Σωκράτης αποδίδει στον νου του Αναξαγόρα την ποιότητα της νόησης, για να τονίσει 
την ειδοποιό διαφορά ανάµεσα στην παρουσία και την απουσία της εκλογής του αρίστου και 
την ποιότητα του πραγματικού -κατά την ἀποψή του- αιτίου. 


Ο νους του Αναξαγόρα, ὁόμως, είναι ἀάµεικτος, δεν περιλαμβάνει αναλογίες όλων των 
πραγμάτων. Τούτη η καθαρότητά του ερμηνεύει τη δύναμή του επί των πραγμάτων αλλά και 
την ικανότητά του να γνωρίζει αφεαυτού όλα τα πράγματα”. Αυτός ο νους εμπεριέχει τη 
γνώση πέρα απὀ την αισθητηριακή αντίληψη την οποία υπονοεί ο Σωκράτης. Ωστόσο, η 
ανθρωπολογική προσέγγιση της σωκρατικής Φιλοσοφίας επιβάλλει κατά κάποιον τρόπο την 
απόρριψη της κοσµολογικής οπτικής γωνίας του Αναξαγόρα και των προσωκρατικών. 


Η αφετηρία της κριτικής του Σωκράτη στις απόψεις των προσωκρατικὠν θα μπορούσενα είναι 
η σύγχυση μεταξύ της αιτίας και των στοιχείων που την προκαλούν. Ο Σωκράτης επισημαίνει 
ως λάθος του Αναξαγόρα να µη διαχωρίζει το επί µέρους αίτιο από το το βασικό αίτιο"”. Για να 
αποδείξει το σκεπτικὀ του, χρησιμοποιεί το παράδειγµα της εµµονής του στη φυλάκιση. 
Αναγνωρίζει ότι χωρίς τα οστά και όλα όσα απαρτίζουν το σώμα του δε θα μπορούσε να 
δραπετεύσει. Όλα αυτά, όµως, αποτελούν το όχημα και είναιτα επιµέρους αίτια. Αυτό που τον 
κρατάει δέσµιο και αποτελεί το κυρίως αίτιο είναι η βούὐλησή του για υπακοή στους νόμους και 
τις αποφάσεις της πόλης του. Η συγκεκριμένη απόφαση στηρίζεται στη λειτουργία του νου 
του”. 


Καθοδηγώντας το συνομιλητή του σταδιακά στο αληθές αίτιο, υποδεικνύει ότι δεν αρκεί η 
νοητική απόφαση αλλά η εσώτερη παρόρµηση για την επιλογή του αρίστου΄’. Αν δραπέτευε, 
δε θα μπορούσε να φθάσει στο άριστο, που είναι να υποστεί την ποινή”. Αλλά είναι η 
επιλογή του Σωκράτη αποτέλεσµα µιας αυτοτελούς βούλησης; Είναι ειλικρινής στην επιδίωξη 
του ύψιστου αγαθού, αλλά η βούλησή του στην προκειμένη περίπτωση μάλλον καθορίζεται 
απὀ το έδος. Και µε τη λέξη έθος εννοούμε τον άγραφο κανόνα της υπακοής στον νόµο για 
την επιβίωση της κοινότητας΄". 


Στη συνέχεια της κριτικής του Σωκράτη παρατίθεται ένα άλλο παράδειγµα περί της αντίληψης 
των προσωκρατικών για το σχήμα, τη θέση και τον τρόπο που συγκρατείται η γη στο χώρο. Ο 
Σωκράτης εκθέτοντας τις δύο διαφορετικές απόψεις του Εµπεδοκλή και των Αναξιµένη, 
Αναξαγόρα, Αρχελάου τους καταλογίζει ότι πελαγοδρομούν στο άγνωστο. Για τον Εμπεδοκλή η 


νν Βιγπεῖ, )., ὀ.π.: Φαίδων, 98ο. 

ο. 6 στο ΕαἰΓρ8ηΚς Α., (6. αΠά ἴγαης.), ΤΗ6 Εἰγςί ΡΠΙΙοςορῃείς ο σΓθεςθ, Κ. Ραι!, Τγεπεῃ, Τγµπεγ, 
((ιοπᾶομ 1898): 241. 

ω Βιγπεῖ, )/., ὀ.π.: Φαίδων, 986. 

Ίδστο ίδιο 986. 

ΊήΣτο ίδιο 980. 

Ίδστο ίδιο 998, [...ει µη δικαιότερον ώμην και κάλλιον είναι, προ του φεύγειν τε και αποδιδράσκειν, 
υπέχειν τη πόλει δίκην ήντιν’ αν τάττη...]. 

ΊδσΣε καμία περίπτωση δεθα μπορούσε να φανταστεί ο Σωκράτης ή όποιος άλλος πολίτης ή Φιλόσοφος 
την ανυπακοή στους άγραφους ή γραπτούς νόµουςτης πόλης, παρόλο που µέσωτης Σοφιστικής ο νόμος 
στην εποχή του έχει γίνει αφεαυτού αντικείµενο κριτικής. 

περιδίνηση τον ουρανού είναι αυτή που συγκρατεί τη γη. Για τον Αναξιµένη, Αναξαγόρα, 
Αρχελάου το σχήµα της, πλατειά σκάφη, της επιτρέπει να στηρίζεται στον αέρα. 


Ο Σωκράτης τους καταλογίζει ότι δεν αναζητούν τη δύναμη, που δίνει ενέργεια να 
συγκρατούνται τα πράγματα καλύτερη κατά το δυνατόν θέση, εµµένοντας κατά ένα τρόπο στο 
μύθο τον Άτλαντα. Έτσι, συγχέουν τα πραγματικά αίτια µε τα µη πραγματικά και δε σκέπτονται 
ὀτιτο αγαθό συνδέει και συνέχει τα πάντα ὡς πραγµατικό αίτιο. 


Ο δεύτερος πλους 

Πριν επιχειρήσουµε να διακρίνουμε το περιεχόµενο του δεύτερου πλού-, χρειάζεται πιθανώς 
να δούµε τι σηµαίνει δεύτερος πλους. Το σχετικό λήµµα για τη λέξη στο Ιἰααε||-οεοῖ αναφέρει 
ως ερμηνεία τον «επόμενο καλύτερο τρὀπο» εκείνων που δοκιμάζουν Κάποιο άλλο σχήμα 
πραγμάτων, αν το πρὠτο αποτυγχάνει (από εκείνους που χρησιμοποιούν κουπιά όταν πέφτει ο 
άνεμος)”. 


Μετά τον πρώτο πλού, δηλαδή την περιπλάνησή του στις θεωρίες των προσωκρατικών και του 
Αναξαγόρα για τη µορφή και την εξέλιξη του σύμπαντος, ο Σωκράτης διαπίστωσε ότι κάθε 
στοχαστής διαφωνούσε µε τους προγενέστερους και διατύπωνε τις δικἐς του απόψεις ως 
ισχυρότερες. Ότι, επίσης, οι ερμηνείες τους ήταν προϊόντα εµπειρικής παρατήρησης -συνεπώς 
υποκείµενες στην πλάνη της αισθητηριακής αντίληψης- και ότι η προσπάθεια τεκμηρίωσης των 
θεωριών τους οδηγούσε σε αδιέξοδο. Για να άρει το αδιέξοδο δίνει στον εαυτό του µια 
δεύτερη ευκαιρία και επιχειρεί τον δεύτερο πλου χρησιμοποιώντας µια νέα μέθοδο διερεύνη- 
σης των πραγμάτων, θεμελιωμένη στην αξιωματική θέση πως είναι επικρατέστερη η ισχυρό- 
τερη λογική άποψη µιας αιτίας ή ενός πράγματος. Εξετάζοντας το αξίωμα µε λογική διερεύ- 
νηση, ὀποιο συμπέρασμα συγκλίνει µε την αξιωματική αρχική άποψη το θεωρεί προσωρινά 
αληθές και ό,τι δε συγκλίνει αναληθές. Ο τελικός σκοπός του είναι η απόδειξη της αλήθειας του 
αξιώματος. Αυτό θα συμβεί όταν δεν υπάρχουν αμφισβητήσεις περί του αξιώματος” και 
Φυσικά η μέθοδος που προτείνει ο Σωκράτης οδηγεί το Φιλόσοφο στην εξιχνίαση της 
αλήθειας. 


Ως απόδειξη της επικινδυνότητας της αισθητηριακής αντίληψης αλλά και η αξία της 
νόησης, ο Σωκράτης αναφέρει το παράδειγµα της έκλειψης του ηλίου και τα προβλήματα 
που µπορεί να προκαλέσει στα μάτια, τα όργανα της αίσθησης. Βέβαια, ο Πλάτωνας θα 
αναγνωρίσει την αναγκαιότητα των αισθήσεων, των οποίων η συμβολή τελειώνει στο θέµα 
της γνώσης για να αρχίσει η συμμετοχή του λογικού, της νόησης. Το αντικείµενο της 
αληθινής γνώσης το αναζητά πέρα απὀ τον κόσµο των αισθήσεων, γιατί τα πράγματα των 
αισθητὠν είναι µεταβλητά και Φθαρτά και ό,τι μεταβάλλεται δεν έχει πραγματική 
υπόσταση. Το αντικείµενο της γνώσης πρέπει να είναι αμετάβλητο, όπως είναι οι Ιδέες. 
Κάτι τέτοιο µπορεί να γίνει αντιληπτό µόνο µε τη νόηση. 


Ο οντολογικός-γνωσιοθεωρητικός ρόλος και χαρακτήρας των ιδεών 
Στον Φαίδωνα, ο Σωκράτης χαρακτηρίζει τις ιδέες ως αιτίες των αισθητών. Οι ιδέες είναι 
εκείνες που µας επιτρέπουν να αποκτήσουμε τη γνώση για τα αισθητά και συνεπώς συνιστούν 


Ἄστο ίδιο, 99ς-99ᾳ, [...τον δεύτερον πλουν επί την της αιτίας ζήτησιν η πεπραγµάτευµαι βούλει σοι, έφη, 
επίδειξιν ποιήσοµαι, ω Κέβης...] 

Βλ. Πάά6Ι. Η. 6., - δεοῖῖ Β., Α 6ΓΘΕΚ-ΕΠΟΙἰ5ῃ Ιεχίσοη, Οἰθγθπάοη ΡΓ655, (Οχίογά 1940), λήµµα: πλους, 2. 
΄΄Αξίωµα που ο ίδιος θεωρεί αδιαπραγµάτευτο. Βλ. Π. Θανασάς, ὁ.π.: 15-16. 

τη γνωσιολογική τους αιτία. Πέραν τούτου, όµως, αποτελούν και οντολογική προὐπόθεση για 
την ύπαρξη των αισθητὠν πραγμάτων. Αίτία της γέννησης και της φθοράς των αισθητών 
πραγμάτων είναι µόνον η ιδέα. Τα αισθητά πράγματα ορίζονται ὡς σύνολο των επίἰ µέρους 
ιδιοτήτων τους. Ακόμη και αν οι ιδιότητές αλλάζουν διαρκώς, σε µια δεδοµένη στιγµή το 
αισθητό έχει συγκεκριμένες ιδιότητες. Για την ύπαρξη και τη συντήρηση αυτών των ιδιοτήτων 
υπεύθυνες είναι οι ιδέες”. Με άλλα λόγια, οι ιδέες είναι εκείνες που ορίζουν την ουσία κάθε 
όντος, προσδιορίζοντάς το µονοσήµαντα”.. Οι ιδέες, απὀ την άλλη, όντας αθάνατες και 
αναλλοίωτες, δεν οφείλουν την ὐπαρξή τους σε κάτι άλλο και είναι ικανές να συντηρούν οι 
ίδιες την ὑπαρξήτους, αντιπροσωπεύοντας το είναι. 


Οι αισθήσεις δε συνιστούν εκείνη τη γνωσιολογική πηγή που θα μπορούσε να µας οδηγήσει 
αφεαυτής στην αληθινή γνώση. Οι αισθήσεις γνωσιολογικά µας περιορίζουν στον αισθητό 
κόσμο και δεν προσφέρουν πραγματική γνώση του κόσμου των ιδεών. Συµβάλλουν, όµως, µε 
παράδοξο τρόπο στη γνώση του κόσμου, µέσω της αστάθειας τους. Η αστάθειά τους κεντρίζει 
τη νόηση, η οποία έχει τη δυνατότητα να οδηγήσει στις ιδέες και τη γνώση. Η ενεργοποίηση της 
νόησης, µέσω των αισθήσεων και η στροφή της προς το πραγµατικό της αντικείµενο, που εἶναι 
οι ιδέες, είναι µια αναγκαία πορεία. Ο κόσμος των αισθητών πραγμάτων εξαρτάται και 
στηρίζεται απὀ τον κόσµο των ιδεών τον κόσµο του είναι, τον κόσμο ὀπου υπάρχει 
παραδείγματος χάριν το ωραίο καὺ εαυτό και ὀχιτα ωραία πράγματα τον αισθητού κόσμου τα 
οποία µόνον Κατά συµθεθηκός είναι ωραία”. Όλες δηλαδή οι μορφές των ωραίων αισθητών 
πραγμάτων είναι ωραίες λόγω της µέδεέής τους στην αρχέτυπη ιδέα του ωραίου. Τα αισθητά 
σύμφωνα µε τον Πλάτωνα μεταβάλλονται και αλλάζουν µορφή, αλλάζοντας ιδιότητες. Ο 
Πλάτων περιγράφει την οντολογική κατάσταση των αισθητών ως γίγνεσδαι. Τα αισθητά είναι 
οντολογικά ανεπαρκή, γιατί υπάρχουν εξαιτίας των ιδεών. Αυτή η οντολογική τους ανεπάρκεια 
έχει ως αποτέλεσµα την αδυναμία ὐπαρξής τους χωρίς τις ιδέες. Υπάρχουν µόνο όταν 
μιμούνται τις αρχετυπικές ιδέες και χωρίς τα ιδεατά πρότυπα δε θα υπήρχε τίποτε που να 
μπορούν να μιμηθούν. Η πλατωνική Φιλοσοφία θεωρεί τον νου μοναδική πραγματικότητα και 
την ύλη ὡς αποτέλεσµα της ένωσηςτου νου καιτων αισθήσεων. 


Συμπεράσματα 

Βάσει των παραπάνω θα μπορούσαμε µε ασφάλεια να συνάγουµε τα εξής: Καταρχήν ο 
Σωκράτης, δηλαδή ο Πλάτων, µε τον πρὠτο πλου που επιχειρεί, χρησιμοποιεί ως αφετηρία 
τους προσωκρατικούς Φυσιολόγους και την Αναξαγόρεια Φιλοσοφία και τη δυνητική ανε- 
πάρκειά τους, προκειµένου να προβάλλει τη θεωρία των ιδεών του και του ύψιστου αγαθού. 
Κατόπιν ως εκπρόσωπος µιας διαφορετικής περιόδου της ελληνικής Φιλοσοφίας εισάγει τον 
άνθρωπο και τη βουλητική του ικανότητα ως εγγενή δυνατότητα της ψυχής στη ατραπό της 
τελείωσης και της συµµετοχήςτου στοΎψιστο Αγαθό. 


Η δική µας άποψη προκύπτει από το παρακάτω ερώὠτημα: Τι είναι αυτό που λείπει ουσιαστικά 
απὀ τους προσωκρατικούς Φυσιολόγους και τον Αναξαγόρα και ωθεί τον Σωκράτη στην 
απογοήτευση; Αυτό που κατά την ἀποψή µας λείπει είναι το µέσο και η προοπτική ενός στόχου 
για την προσέγγιση της πρὠτης και αληθούς Αιτίας απὀ µέρους του ανθρώπου, δηλαδή το 
τέλος, ο σκοπός. Αυτό το µέσο προσπαθεί να εισάγει ο Πλάτων στον δεύτερο πλου µετις ιδέες 


33Σ, Βιρβιδάκης, κ.ά., ὁπ: 144-5. 
“"θανασάς, ὁ.π.: 19-20. 

3Σ, Βιρβιδάκης, κ.ά., όπ: 145. 
ο Βιγπεῖί, )/., ὀ.π.: Φαίδων, 1009. 

του, εξετάζοντας ουσιαστικά τη γνώση και την αισθητηριακή αντίληψη µε τον ίδιο τρόπο, αλλά 
από διαφορετική οπτική γωνία. Εκείνη την οπτική γωνία που επιτρέπει στο ανθρώπινο πλάσμα 
να αγγίξει αφηρημένες συλλήψεις, να κοιτάξει τα άστρα κατάματα και να ανοίξει το δρόµο 
προς τη δική του τελείωση. 


Όλα αυτά βέβαια βάσει µιας δογµατικής αντίληψης, για την οποία ο Πύρρων ή όποιος άλλος 
σκεπτικιστής Φιλόσοφος αποδεχόμενος τον σηµαντικό ρόλο της αισθητηριακής αντίληψης θα 
είχε σοβαρότατες αμφιβολίες. 

